ciscoriordan/open-greek-corpus-annotations huggingface dataset:
aristoteles-et-corpus-aristotelicum.poetica 21.16
οἷον εἰ τὴν ἀσπίδα εἴποι φιάλην μὴ Ἄρεως ἀλλ’ ἄοινον . . .
Lemmas: οἷος εἰ ὁ ἀσπίς λέγω φιάλη μή Ἄρης ἀλλά ἄοινος . . .
aristoteles-et-corpus-aristotelicum.poetica 21.17
πεποιημένον δ’ ἐστὶν ὃ ὅλως μὴ καλούμενον ὑπὸ τινῶν αὐτὸς τίθεται ὁ ποιητής , δοκεῖ γὰρ ἔνια εἶναι τοιαῦτα , οἷον τὰ κέρατα ἔρνυγας καὶ τὸν ἱερέα ἀρητῆρα .
Lemmas: ποιέω δέ εἰμί ὅς ὅλος μή καλέω ὑπό τις αὐτός τίθημι ὁ ποιητής , δοκέω γάρ ἔνιοι εἰμί τοιοῦτος , οἷος ὁ κέρας ἐρνύγας καί ὁ ἱερεύς ἀρητήρ .
aristoteles-et-corpus-aristotelicum.poetica 21.18
ἐπεκτεταμένον δέ ἐστιν ἢ ἀφῃρημένον , τὸ μὲν ἐὰν φωνήεντι μακροτέρῳ κεχρημένον ᾖ τοῦ οἰκείου ἢ συλλαβῇ ἐμβεβλημένῃ , τὸ δὲ ἂν ἀφῃρημένον τι ᾖ αὐτοῦ ,
Lemmas: ἐπεκτείνω δέ εἰμί ἤ ἀφαιρέω , ὁ μέν ἐάν φωνήεις μακρός χράω εἰμί ὁ οἰκεῖος ἤ συλλαβή ἐμβάλλω , ὁ δέ ἄν ἀφαιρέω τις εἰμί αὐτός ,
aristoteles-et-corpus-aristotelicum.poetica 21.19
ἐπεκτεταμένον μὲν οἷον τὸ πόλεως πόληος καὶ τὸ Πηλείδου Πηληιάδεω , ἀφῃρημένον δὲ οἷον τὸ κρῖ καὶ τὸ δῶ καὶ μία γίνεται ἀμφοτέρων ὄψ .
Lemmas: ἐπεκτείνω μέν οἷος ὁ πόλις πόλις καί ὁ Πηλείδης Πηληϊάδης , ἀφαιρέω δέ οἷος ὁ κρῖ καί ὁ δῶμα καί εἷς γίγνομαι ἀμφότερος ὄψ .
aristoteles-et-corpus-aristotelicum.poetica 21.20
ἐξηλλαγμένον δ’ ἐστὶν ὅταν τοῦ ὀνομαζομένου τὸ μὲν καταλείπῃ τὸ δὲ ποιῇ , οἷον τὸ δεξιτερὸν κατὰ μαζόν ἀντὶ τοῦ δεξιόν .
Lemmas: ἐξαλλάσσω δέ εἰμί ὅταν ὁ ὀνομάζω ὁ μέν καταλείπω ὁ δέ ποιέω , οἷος ὁ δεξιτερός κατά μαστός ἀντί ὁ δεξιός .
aristoteles-et-corpus-aristotelicum.poetica 21.21
αὐτῶν δὲ τῶν ὀνομάτων τὰ μὲν ἄρρενα τὰ δὲ θήλεα τὰ δὲ μεταξύ ,
Lemmas: αὐτός δέ ὁ ὄνομα ὁ μέν ἄρσην ὁ δέ θῆλυς ὁ δέ μεταξύ ,
aristoteles-et-corpus-aristotelicum.poetica 21.22
ἄρρενα μὲν ὅσα τελευτᾷ εἰς τὸ Ν καὶ Ρ καὶ Σ καὶ ὅσα ἐκ τούτου σύγκειται ( ταῦτα δ’ ἐστὶν δύο , Ψ καὶ Ξ ) , θήλεα δὲ ὅσα ἐκ τῶν φωνηέντων εἴς τε τὰ ἀεὶ μακρά ,
Lemmas: ἄρσην μέν ὅσος τελευτάω εἰς ὁ Ν καί Ρ καί Σ καί ὅσος ἐκ οὗτος σύγκειμαι ( οὗτος δέ εἰμί δύο , Ψ καί Ξ ) , θῆλυς δέ ὅσος ἐκ ὁ φωνήεις εἰς τε ὁ ἀεί μακρός ,
aristoteles-et-corpus-aristotelicum.poetica 21.23
οἷον εἰς Η καὶ Ω , καὶ τῶν ἐπεκτεινομένων εἰς Α ·
Lemmas: οἷος εἰς Η καί Ω , καί ὁ ἐπεκτείνω εἰς Α ·
aristoteles-et-corpus-aristotelicum.poetica 21.24
ὥστε ἴσα συμβαίνει πλήθει εἰς ὅσα τὰ ἄρρενα καὶ τὰ θήλεα · τὸ γὰρ Ψ καὶ τὸ Ξ σύνθετά ἐστιν .
Lemmas: ὥστε ἴσος συμβαίνω πλῆθος εἰς ὅσος ὁ ἄρσην καί ὁ θῆλυς · ὁ γάρ Ψ καί ὁ Ξ σύνθετος εἰμί .
aristoteles-et-corpus-aristotelicum.poetica 21.25
εἰς δὲ ἄφωνον οὐδὲν ὄνομα τελευτᾷ , οὐδὲ εἰς φωνῆεν βραχύ .
Lemmas: εἰς δέ ἄφωνος οὐδείς ὄνομα τελευτάω , οὐδέ εἰς φωνήεις βραχύς .
aristoteles-et-corpus-aristotelicum.poetica 21.26
εἰς δὲ τὸ Ι τρία μόνον , μέλι κόμμι πέπερι . εἰς δὲ τὸ Υ πέντε . τὰ δὲ μεταξὺ εἰς ταῦτα καὶ Ν καὶ Σ .
Lemmas: εἰς δέ ὁ Ι τρεῖς μόνος , μέλι κόμμι πέπερι . εἰς δέ ὁ Υ πέντε . ὁ δέ μεταξύ εἰς οὗτος καί Ν καί Σ .
aristoteles-et-corpus-aristotelicum.poetica 22.1
λέξεως δὲ ἀρετὴ σαφῆ καὶ μὴ ταπεινὴν εἶναι .
Lemmas: λέξις δέ ἀρετή σαφής καί μή ταπεινός εἰμί .
aristoteles-et-corpus-aristotelicum.poetica 22.2
σαφεστάτη μὲν οὖν ἐστιν ἡ ἐκ τῶν κυρίων ὀνομάτων , ἀλλὰ ταπεινή · παράδειγμα δὲ ἡ Κλεοφῶντος ποίησις καὶ ἡ Σθενέλου .
Lemmas: σαφής μέν οὖν εἰμί ὁ ἐκ ὁ κύριος ὄνομα , ἀλλά ταπεινός · παράδειγμα δέ ὁ Κλεοφῶν ποίησις καί ὁ Σθένελος .
aristoteles-et-corpus-aristotelicum.poetica 22.3
σεμνὴ δὲ καὶ ἐξαλλάττουσα τὸ ἰδιωτικὸν ἡ τοῖς ξενικοῖς κεχρημένη · ξενικὸν δὲ λέγω γλῶτταν καὶ μεταφορὰν καὶ ἐπέκτασιν καὶ πᾶν τὸ παρὰ τὸ κύριον .
Lemmas: σεμνός δέ καί ἐξαλλάσσω ὁ ἰδιωτικός ὁ ὁ ξενικός χράω · ξενικός δέ λέγω γλῶσσα καί μεταφορά καί ἐπέκτασις καί πᾶς ὁ παρά ὁ κύριος .
aristoteles-et-corpus-aristotelicum.poetica 22.4
ἀλλ’ ἄν τις ἅπαντα τοιαῦτα ποιήσῃ , ἢ αἴνιγμα ἔσται ἢ βαρβαρισμός · ἂν μὲν οὖν ἐκ μεταφορῶν , αἴνιγμα , ἐὰν δὲ ἐκ γλωττῶν , βαρβαρισμός .
Lemmas: ἀλλά ἐάν τις ἅπας τοιοῦτος ποιέω , ἤ αἴνιγμα εἰμί ἤ βαρβαρισμός · ἐάν μέν οὖν ἐκ μεταφορά , αἴνιγμα , ἐάν δέ ἐκ γλῶσσα , βαρβαρισμός .
aristoteles-et-corpus-aristotelicum.poetica 22.5
αἰνίγματός τε γὰρ ἰδέα αὕτη ἐστί , τὸ λέγοντα ὑπάρχοντα ἀδύνατα συνάψαι · κατὰ μὲν οὖν τὴν τῶν ἄλλων ὀνομάτων σύνθεσιν οὐχ οἷόν τε τοῦτο ποιῆσαι , κατὰ δὲ τὴν μεταφορῶν ἐνδέχεται , οἷον ἄνδρ’ εἶδον πυρὶ χαλκὸν ἐπ’ ἀνέρι κολλήσαντα , καὶ τὰ τοιαῦτα .
Lemmas: αἴνιγμα τε γάρ ἰδέα οὗτος εἰμί , ὁ λέγω ὑπάρχω ἀδύνατος συνάπτω · κατά μέν οὖν ὁ ὁ ἄλλος ὄνοματον σύνθεσις οὐ οἷος τε οὗτος ποιέω , κατά δέ ὁ μεταφορά ἐνδέχομαι , οἷος Ἄνδρος ὁράω πῦρ χαλκός ἐπί ἀνήρ κολλάω , καί ὁ τοιοῦτος .
aristoteles-et-corpus-aristotelicum.poetica 22.6
τὰ δὲ ἐκ τῶν γλωττῶν βαρβαρισμός .
Lemmas: ὁ δέ ἐκ ὁ γλῶσσα βαρβαρισμός .
aristoteles-et-corpus-aristotelicum.poetica 22.7
δεῖ ἄρα κεκρᾶσθαί πως τούτοις · τὸ μὲν γὰρ τὸ μὴ ἰδιωτικὸν ποιήσει μηδὲ ταπεινόν , οἷον ἡ γλῶττα καὶ ἡ μεταφορὰ καὶ ὁ κόσμος καὶ τἆλλα τὰ εἰρημένα εἴδη , τὸ δὲ κύριον τὴν σαφήνειαν .
Lemmas: δέω ἄρα κράω πως οὗτος · ὁ μέν γάρ ὁ μή ἰδιωτικός ποιέω μηδέ ταπεινός , οἷος ὁ γλῶσσα καί ὁ μεταφορά καί ὁ κόσμος καί ἄλλος ὁ λέγω εἶδος , ὁ δέ κύριος ὁ σαφήνεια .
aristoteles-et-corpus-aristotelicum.poetica 22.8
οὐκ ἐλάχιστον δὲ μέρος συμβάλλεται εἰς τὸ σαφὲς τῆς λέξεως καὶ μὴ ἰδιωτικὸν αἱ ἐπεκτάσεις καὶ ἀποκοπαὶ καὶ ἐξαλλαγαὶ τῶν ὀνομάτων · διὰ μὲν γὰρ τὸ ἄλλως ἔχειν ἢ ὡς τὸ κύριον παρὰ τὸ εἰωθὸς γιγνόμενον τὸ μὴ ἰδιωτικὸν ποιήσει , διὰ δὲ τὸ κοινωνεῖν τοῦ εἰωθότος τὸ σαφὲς ἔσται .
Lemmas: οὐ ἐλαχύς δέ μέρος συμβάλλω εἰς ὁ σαφής ὁ λέξις καί μή ἰδιωτικός ὁ ἐπέκτασις καί ἀποκοπή καί ἐξαλλαγή ὁ ὄνομα · διά μέν γάρ ὁ ἄλλος ἔχω ἤ ὡς ὁ κύριος παρά ὁ εἴωθα γίγνομαι ὁ μή ἰδιωτικός ποιέω , διά δέ ὁ κοινωνέω ὁ εἴωθα ὁ σαφής εἰμί .
aristoteles-et-corpus-aristotelicum.poetica 22.9
ὥστε οὐκ ὀρθῶς ψέγουσιν οἱ ἐπιτιμῶντες τῷ τοιούτῳ τρόπῳ τῆς διαλέκτου καὶ διακωμῳδοῦντες τὸν ποιητήν , οἷον Εὐκλείδης ὁ ἀρχαῖος , ὡς ῥᾴδιον ὂν ποιεῖν εἴ τις δώσει ἐκτείνειν ἐφ’ ὁπόσον βούλεται , ἰαμβοποιήσας ἐν αὐτῇ τῇ λέξει Ἐπιχάρην εἶδον Μαραθῶνάδε βαδίζοντα , καὶ οὐκ † ἂν γεράμενος † τὸν ἐκείνου ἐλλέβορον .
Lemmas: ὥστε οὐ ὀρθός ψέγω ὁ ἐπιτιμάω ὁ τοιοῦτος τρόπος ὁ διάλεκτος καί διακωμῳδέω ὁ ποιητής , οἷος Εὐκλείδης ὁ ἀρχαῖος , ὡς ῥᾴδιος εἰμί ποιέω εἰ τις δίδωμι ἐκτείνω ἐπί ὁπόσος βούλομαι , ἰαμβοποιέω ἐν αὐτός ὁ λέξις Ἐπιχάρης ὁράω Μαραθῶναδε βαδίζω , καί οὐ † ἄν γεράζω † ὁ ἐκεῖνος ἑλλέβορος .
aristoteles-et-corpus-aristotelicum.poetica 22.10
τὸ μὲν οὖν φαίνεσθαί πως χρώμενον τούτῳ τῷ τρόπῳ γελοῖον · τὸ δὲ μέτρον κοινὸν ἁπάντων ἐστὶ τῶν μερῶν ·
Lemmas: ὁ μέν οὖν φαίνω πως χράω οὗτος ὁ τρόπος γέλοιος · ὁ δέ μέτρον κοινός ἅπας εἰμί ὁ μέρος ·
aristoteles-et-corpus-aristotelicum.poetica 22.11
καὶ γὰρ μεταφοραῖς καὶ γλώτταις καὶ τοῖς ἄλλοις εἴδεσι χρώμενος ἀπρεπῶς καὶ ἐπίτηδες ἐπὶ τὰ γελοῖα τὸ αὐτὸ ἂν ἀπεργάσαιτο .
Lemmas: καί γάρ μεταφορά καί γλῶσσα καί ὁ ἄλλος εἶδος χράω ἀπρεπής καί ἐπίτηδες ἐπί ὁ γέλοιος ὁ αὐτός ἄν ἀπεργάζομαι .
aristoteles-et-corpus-aristotelicum.poetica 22.12
τὸ δὲ ἁρμόττον ὅσον διαφέρει ἐπὶ τῶν ἐπῶν θεωρείσθω ἐντιθεμένων τῶν ὀνομάτων εἰς τὸ μέτρον .
Lemmas: ὁ δέ ἁρμόζω ὅσος διαφέρω ἐπί ὁ ἔπος θεωρέω ἐντίθημι ὁ ὄνομα εἰς ὁ μέτρον .
aristoteles-et-corpus-aristotelicum.poetica 22.13
καὶ ἐπὶ τῆς γλώττης δὲ καὶ ἐπὶ τῶν μεταφορῶν καὶ ἐπὶ τῶν ἄλλων ἰδεῶν μετατιθεὶς ἄν τις τὰ κύρια ὀνόματα κατίδοι ὅτι ἀληθῆ λέγομεν · οἷον τὸ αὐτὸ ποιήσαντος ἰαμβεῖον Αἰσχύλου καὶ Εὐριπίδου , ἓν δὲ μόνον ὄνομα μεταθέντος , ἀντὶ κυρίου εἰωθότος γλῶτταν , τὸ μὲν φαίνεται καλὸν τὸ δ’ εὐτελές . Αἰσχύλος μὲν γὰρ ἐν τῷ Φιλοκτήτῃ ἐποίησε φαγέδαιναν ἥ μου σάρκας ἐσθίει ποδός , ὁ δὲ ἀντὶ τοῦ ἐσθίει τὸ θοινᾶται μετέθηκεν . καὶ νῦν δέ μ’ ἐὼν ὀλίγος τε καὶ οὐτιδανὸς καὶ ἀεικής , εἴ τις λέγοι τὰ κύρια μετατιθεὶς νῦν δέ μ’ ἐὼν μικρός τε καὶ ἀσθενικὸς καὶ ἀειδής · καὶ δίφρον ἀεικέλιον καταθεὶς ὀλίγην τε τράπεζαν , δίφρον μοχθηρὸν καταθεὶς μικράν τε τράπεζαν · καὶ τὸ ἠιόνες βοόωσιν , ἠιόνες κράζουσιν .
Lemmas: καί ἐπί ὁ γλῶσσα δέ καί ἐπί ὁ μεταφορά καί ἐπί ὁ ἄλλος ἰδέα μετατίθημι ἄν τις ὁ κύριος ὄνομα καθοράω ὅτι ἀληθής λέγω · οἷος ὁ αὐτός ποιέω ἰαμβεῖος Αἰσχύλος καί Εὐριπίδης , εἷς δέ μόνος ὄνομα μετατίθημι , ἀντί κύριος εἴωθα γλῶσσα , ὁ μέν φαίνω καλός ὁ δέ εὐτελής . Αἰσχύλος μέν γάρ ἐν ὁ Φιλοκτήτης ποιέω φαγέδαινα ὅς ἐγώ σάρξ ἐσθίω πούς , ὁ δέ ἀντί ὁ ἐσθίω ὁ θοινάω μετατίθημι . καί νῦν δέ ἐγώ εἰμί ὀλίγος τε καί οὐτιδανός καί ἀεικής , εἰ τις λέγω ὁ κύριος μετατίθημι νῦν δέ ἐγώ εἰμί μικρός τε καί ἀσθενικός καί ἀειδής · καί δίφρος ἀεικής κατατίθημι ὀλίγος τε τράπεζα , δίφρος μοχθηρός κατατίθημι μικρός τε τράπεζα · καί ὁ ἠιών βοάω , ἠιών κράζω .
aristoteles-et-corpus-aristotelicum.poetica 22.14
ἔτι δὲ Ἀριφράδης τοὺς τραγῳδοὺς ἐκωμῴδει ὅτι ἃ οὐδεὶς ἂν εἴπειεν ἐν τῇ διαλέκτῳ τούτοις χρῶνται , οἷον τὸ δωμάτων ἄπο ἀλλὰ μὴ ἀπὸ δωμάτων , καὶ τὸ σέθεν καὶ τὸ ἐγὼ δέ νιν καὶ τὸ Ἀχιλλέως πέρι ἀλλὰ μὴ περὶ Ἀχιλλέως , καὶ ὅσα ἄλλα τοιαῦτα .
Lemmas: ἔτι δέ Ἀριφράδης ὁ τραγῳδός κωμῳδέω ὅτι ὅς οὐδείς ἄν λέγω ἐν ὁ διάλεκτος οὗτος χράω , οἷος ὁ δῶμα ἀπό ἀλλά μή ἀπό δῶμα , καί ὁ σύ καί ὁ ἐγώ δέ νιν καί ὁ Ἀχιλλεύς περί ἀλλά μή περί Ἀχιλλεύς , καί ὅσος ἄλλος τοιοῦτος .
aristoteles-et-corpus-aristotelicum.poetica 22.15
διὰ γὰρ τὸ μὴ εἶναι ἐν τοῖς κυρίοις ποιεῖ τὸ μὴ ἰδιωτικὸν ἐν τῇ λέξει ἅπαντα τὰ τοιαῦτα · ἐκεῖνος δὲ τοῦτο ἠγνόει .
Lemmas: διά γάρ ὁ μή εἰμί ἐν ὁ κύριος ποιέω ὁ μή ἰδιωτικός ἐν ὁ λέξις ἅπας ὁ τοιοῦτος · ἐκεῖνος δέ οὗτος ἀγνοέω .
aristoteles-et-corpus-aristotelicum.poetica 22.16
ἔστιν δὲ μέγα μὲν τὸ ἑκάστῳ τῶν εἰρημένων πρεπόντως χρῆσθαι , καὶ διπλοῖς ὀνόμασι καὶ γλώτταις , πολὺ δὲ μέγιστον τὸ μεταφορικὸν εἶναι .
Lemmas: εἰμί δέ μέγας μέν ὁ ἕκαστος ὁ λέγω πρέποντως χράω , καί διπλόος ὄνομα καί γλῶσσα , πολύς δέ μέγας ὁ μεταφορικός εἰμί .
aristoteles-et-corpus-aristotelicum.poetica 22.17
μόνον γὰρ τοῦτο οὔτε παρ’ ἄλλου ἔστι λαβεῖν εὐφυΐας τε σημεῖόν ἐστι · τὸ γὰρ εὖ μεταφέρειν τὸ τὸ ὅμοιον θεωρεῖν ἐστιν .
Lemmas: μόνος γάρ οὗτος οὔτε παρά ἄλλος εἰμί λαμβάνω εὐφυΐα τε σημεῖον εἰμί · ὁ γάρ εὖ μεταφέρω ὁ ὁ ὅμοιος θεωρέω εἰμί .
aristoteles-et-corpus-aristotelicum.poetica 22.18
τῶν δ’ ὀνομάτων τὰ μὲν διπλᾶ μάλιστα ἁρμόττει τοῖς διθυράμβοις , αἱ δὲ γλῶτται τοῖς ἡρωικοῖς , αἱ δὲ μεταφοραὶ τοῖς ἰαμβείοις .
Lemmas: ὁ δέ ὄνομα ὁ μέν διπλόος μάλα ἁρμόζω ὁ διθύραμβος , ὁ δέ γλῶσσα ὁ ἡρωϊκός , ὁ δέ μεταφορά ὁ ἰαμβεῖος .
aristoteles-et-corpus-aristotelicum.poetica 22.19
καὶ ἐν μὲν τοῖς ἡρωικοῖς ἅπαντα χρήσιμα τὰ εἰρημένα , ἐν δὲ τοῖς ἰαμβείοις διὰ τὸ ὅτι μάλιστα λέξιν μιμεῖσθαι ταῦτα ἁρμόττει τῶν ὀνομάτων ὅσοις κἂν ἐν λόγοις τις χρήσαιτο · ἔστι δὲ τὰ τοιαῦτα τὸ κύριον καὶ μεταφορὰ καὶ κόσμος .
Lemmas: καί ἐν μέν ὁ ἡρωϊκός ἅπας χρήσιμος ὁ λέγω , ἐν δέ ὁ ἰαμβεῖος διά ὁ ὅτι μάλα λέξις μιμέομαι οὗτος ἁρμόζω ὁ ὄνομα ὅσος ἄν ἐν λόγος τις χράω · εἰμί δέ ὁ τοιοῦτος ὁ κύριος καί μεταφορά καί κόσμος .
aristoteles-et-corpus-aristotelicum.poetica 22.20
περὶ μὲν οὖν τραγῳδίας καὶ τῆς ἐν τῷ πράττειν μιμήσεως ἔστω ἡμῖν ἱκανὰ τὰ εἰρημένα .
Lemmas: περί μέν οὖν τραγῳδία καί ὁ ἐν ὁ πράσσω μίμησις εἰμί ἐγώ ἱκανός ὁ λέγω .
aristoteles-et-corpus-aristotelicum.poetica 23.1
περὶ δὲ τῆς διηγηματικῆς καὶ ἐν μέτρῳ μιμητικῆς , ὅτι δεῖ τοὺς μύθους καθάπερ ἐν ταῖς τραγῳδίαις συνιστάναι δραματικοὺς καὶ περὶ μίαν πρᾶξιν ὅλην καὶ τελείαν ἔχουσαν ἀρχὴν καὶ μέσα καὶ τέλος , ἵν’ ὥσπερ ζῷον ἓν ὅλον ποιῇ τὴν οἰκείαν ἡδονήν , δῆλον ,
Lemmas: περί δέ ὁ διηγηματικός καί ἐν μέτρον μιμητικός , ὅτι δέω ὁ μῦθος καθά ἐν ὁ τραγῳδία συνίστημι δραματικός καί περί εἷς πρᾶξις ὅλος καί τέλειος ἔχω ἀρχή καί μέσος καί τέλος , ἵνα ὥσπερ ζῷον εἷς ὅλος ποιέω ὁ οἰκεῖος ἡδονή , δῆλος ,
aristoteles-et-corpus-aristotelicum.poetica 23.2
καὶ μὴ ὁμοίας ἱστορίαις τὰς συνθέσεις εἶναι , ἐν αἷς ἀνάγκη οὐχὶ μιᾶς πράξεως ποιεῖσθαι δήλωσιν ἀλλ’ ἑνὸς χρόνου , ὅσα ἐν τούτῳ συνέβη περὶ ἕνα ἢ πλείους , ὧν ἕκαστον ὡς ἔτυχεν ἔχει πρὸς ἄλληλα .
Lemmas: καί μή ὅμοιος ἱστορία ὁ σύνθεση εἰμί , ἐν ὅς ἀνάγκη οὐ εἷς πρᾶξις ποιέω δήλωσις ἀλλά εἷς χρόνος , ὅσος ἐν οὗτος συμβαίνω περί εἷς ἤ πολύς , ὅς ἕκαστος ὡς τυγχάνω ἔχω πρός ἀλλήλων .
aristoteles-et-corpus-aristotelicum.poetica 23.3
ὥσπερ γὰρ κατὰ τοὺς αὐτοὺς χρόνους ἥ τ’ ἐν Σαλαμῖνι ἐγένετο ναυμαχία καὶ ἡ ἐν Σικελίᾳ Καρχηδονίων μάχη οὐδὲν πρὸς τὸ αὐτὸ συντείνουσαι τέλος , οὕτω καὶ ἐν τοῖς ἐφεξῆς χρόνοις ἐνίοτε γίνεται θάτερον μετὰ θάτερον , ἐξ ὧν ἓν οὐδὲν γίνεται τέλος .
Lemmas: ὥσπερ γάρ κατά ὁ αὐτός χρόνος ὁ τε ἐν Σαλαμίς γίγνομαι ναυμαχία καί ὁ ἐν Σικελία Καρχηδόνιος μάχη οὐδείς πρός ὁ αὐτός συντείνω τέλος , οὕτως καί ἐν ὁ ἐφεξῆς χρόνος ἐνίοτε γίγνομαι ἕτερος μετά ἕτερος , ἐκ ὅς εἷς οὐδείς γίγνομαι τέλος .
aristoteles-et-corpus-aristotelicum.poetica 23.4
σχεδὸν δὲ οἱ πολλοὶ τῶν ποιητῶν τοῦτο δρῶσι .
Lemmas: σχεδόν δέ ὁ πολύς ὁ ποιητής οὗτος δράω .
aristoteles-et-corpus-aristotelicum.poetica 23.5
διὸ ὥσπερ εἴπομεν ἤδη καὶ ταύτῃ θεσπέσιος ἂν φανείη Ὅμηρος παρὰ τοὺς ἄλλους , τῷ μηδὲ τὸν πόλεμον καίπερ ἔχοντα ἀρχὴν καὶ τέλος ἐπιχειρῆσαι ποιεῖν ὅλον · λίαν γὰρ ἂν μέγας καὶ οὐκ εὐσύνοπτος ἔμελλεν ἔσεσθαι ὁ μῦθος , ἢ τῷ μεγέθει μετριάζοντα καταπεπλεγμένον τῇ ποικιλίᾳ . νῦν δ’ ἓν μέρος ἀπολαβὼν ἐπεισοδίοις κέχρηται αὐτῶν πολλοῖς , οἷον νεῶν καταλόγῳ καὶ ἄλλοις ἐπεισοδίοις διαλαμβάνει τὴν ποίησιν .
Lemmas: διό ὥσπερ λέγω ἤδη καί ταύτῃ θεσπέσιος ἄν φαίνω Ὅμηρος παρά ὁ ἄλλος , ὁ μηδέ ὁ πόλεμος καίπερ ἔχω ἀρχή καί τέλος ἐπιχειρέω ποιέω ὅλος · λίαν γάρ ἄν μέγας καί οὐ εὐσύνοπτος μέλλω εἰμί ὁ μῦθος , ἤ ὁ μέγεθος μετριάζω καταπλέκω ὁ ποικιλία . νῦν δέ εἷς μέρος ἀπολαμβάνω ἐπεισόδιον χράω αὐτός πολύς , οἷος ναῦς κατάλογος καί ἄλλος ἐπεισόδιον διαλαμβάνω ὁ ποίησις .
aristoteles-et-corpus-aristotelicum.poetica 23.6
οἱ δ’ ἄλλοι περὶ ἕνα ποιοῦσι καὶ περὶ ἕνα χρόνον καὶ μίαν πρᾶξιν πολυμερῆ , οἷον ὁ τὰ Κύπρια ποιήσας καὶ τὴν μικρὰν Ἰλιάδα .
Lemmas: ὁ δέ ἄλλος περί εἷς ποιέω καί περί εἷς χρόνος καί εἷς πρᾶξις πολυμερής , οἷος ὁ ὁ Κύπριος ποιέω καί ὁ μικρός Ἰλιάς .
aristoteles-et-corpus-aristotelicum.poetica 23.7
τοιγαροῦν ἐκ μὲν Ἰλιάδος καὶ Ὀδυσσείας μία τραγῳδία ποιεῖται ἑκατέρας ἢ δύο μόναι , ἐκ δὲ Κυπρίων πολλαὶ καὶ τῆς μικρᾶς Ἰλιάδος .
Lemmas: τοιγαροῦν ἐκ μέν Ἰλιάς καί Ὀδύσσεια εἷς τραγῳδία ποιέω ἑκάτερος ἤ δύο μόνος , ἐκ δέ Κύπριος πολύς καί ὁ μικρός Ἰλιάς .
aristoteles-et-corpus-aristotelicum.poetica 24.1
ἔτι δὲ τὰ εἴδη ταὐτὰ δεῖ ἔχειν τὴν ἐποποιίαν τῇ τραγῳδίᾳ , ἢ γὰρ ἁπλῆν ἢ πεπλεγμένην ἢ ἠθικὴν ἢ παθητικήν ·
Lemmas: ἔτι δέ ὁ εἶδος αὐτός δέω ἔχω ὁ ἐποποιία ὁ τραγῳδία , ἤ γάρ ἁπλόος ἤ πλέκω ἤ ἠθικός ἤ παθητικός ·
aristoteles-et-corpus-aristotelicum.poetica 24.2
καὶ τὰ μέρη ἔξω μελοποιίας καὶ ὄψεως ταὐτά · καὶ γὰρ περιπετειῶν δεῖ καὶ ἀναγνωρίσεων καὶ παθημάτων · ἔτι τὰς διανοίας καὶ τὴν λέξιν ἔχειν καλῶς .
Lemmas: καί ὁ μέρος ἔξω μελοποιία καί ὄψις αὐτός · καί γάρ περιπέτεια δέω καί ἀναγνώρισις καί πάθημα · ἔτι ὁ διάνοια καί ὁ λέξις ἔχω καλός .
aristoteles-et-corpus-aristotelicum.poetica 24.3
οἷς ἅπασιν Ὅμηρος κέχρηται καὶ πρῶτος καὶ ἱκανῶς . καὶ γὰρ τῶν ποιημάτων ἑκάτερον συνέστηκεν ἡ μὲν Ἰλιὰς ἁπλοῦν καὶ παθητικόν , ἡ δὲ Ὀδύσσεια πεπλεγμένον ( ἀναγνώρισις γὰρ διόλου ) καὶ ἠθική · πρὸς δὲ τούτοις λέξει καὶ διανοίᾳ πάντα ὑπερβέβληκεν .
Lemmas: ὅς ἅπας Ὅμηρος χράω καί πρῶτος καί ἱκανός . καί γάρ ὁ ποίημα ἑκάτερος συνίστημι ὁ μέν Ἰλιάς ἁπλόος καί παθητικός , ὁ δέ Ὀδύσσεια πλέκω ( ἀναγνώρισις γάρ διόλου ) καί ἠθικός · πρός δέ οὗτος λέξις καί διάνοια πᾶς ὑπερβάλλω .
aristoteles-et-corpus-aristotelicum.poetica 24.4
διαφέρει δὲ κατά τε τῆς συστάσεως τὸ μῆκος ἡ ἐποποιία καὶ τὸ μέτρον .
Lemmas: διαφέρω δέ κατά τε ὁ σύστασις ὁ μῆκος ὁ ἐποποιία καί ὁ μέτρον .
aristoteles-et-corpus-aristotelicum.poetica 24.5
τοῦ μὲν οὖν μήκους ὅρος ἱκανὸς ὁ εἰρημένος · δύνασθαι γὰρ δεῖ συνορᾶσθαι τὴν ἀρχὴν καὶ τὸ τέλος . εἴη δ’ ἂν τοῦτο , εἰ τῶν μὲν ἀρχαίων ἐλάττους αἱ συστάσεις εἶεν , πρὸς δὲ τὸ πλῆθος τραγῳδιῶν τῶν εἰς μίαν ἀκρόασιν τιθεμένων παρήκοιεν .
Lemmas: ὁ μέν οὖν μῆκος ὅρος ἱκανός ὁ λέγω · δύναμαι γάρ δέω συνοράω ὁ ἀρχή καί ὁ τέλος . εἰμί δέ ἄν οὗτος , εἰ ὁ μέν ἀρχαῖος ἐλαχύς ὁ σύστασις εἰμί , πρός δέ ὁ πλῆθος τραγῳδία ὁ εἰς εἷς ἀκρόασις τίθημι παρήκω .
aristoteles-et-corpus-aristotelicum.poetica 24.6
ἔχει δὲ πρὸς τὸ ἐπεκτείνεσθαι τὸ μέγεθος πολύ τι ἡ ἐποποιία ἴδιον διὰ τὸ ἐν μὲν τῇ τραγῳδίᾳ μὴ ἐνδέχεσθαι ἅμα πραττόμενα πολλὰ μέρη μιμεῖσθαι ἀλλὰ τὸ ἐπὶ τῆς σκηνῆς καὶ τῶν ὑποκριτῶν μέρος μόνον · ἐν δὲ τῇ ἐποποιίᾳ διὰ τὸ διήγησιν εἶναι ἔστι πολλὰ μέρη ἅμα ποιεῖν περαινόμενα , ὑφ’ ὧν οἰκείων ὄντων αὔξεται ὁ τοῦ ποιήματος ὄγκος .
Lemmas: ἔχω δέ πρός ὁ ἐπεκτείνω ὁ μέγεθος πολύς τις ὁ ἐποποιία ἴδιος διά ὁ ἐν μέν ὁ τραγῳδία μή ἐνδέχομαι ἅμα πράσσω πολύς μέρος μιμέομαι ἀλλά ὁ ἐπί ὁ σκηνή καί ὁ ὑποκριτής μέρος μόνος · ἐν δέ ὁ ἐποποιία διά ὁ διήγησις εἰμί εἰμί πολύς μέρος ἅμα ποιέω περαίνω , ὑπό ὅς οἰκεῖος εἰμί αὐξάνω ὁ ὁ ποίημα ὄγκος .
aristoteles-et-corpus-aristotelicum.poetica 24.7
ὥστε τοῦτ’ ἔχει τὸ ἀγαθὸν εἰς μεγαλοπρέπειαν καὶ τὸ μεταβάλλειν τὸν ἀκούοντα καὶ ἐπεισοδιοῦν ἀνομοίοις ἐπεισοδίοις · τὸ γὰρ ὅμοιον ταχὺ πληροῦν ἐκπίπτειν ποιεῖ τὰς τραγῳδίας .
Lemmas: ὥστε οὗτος ἔχω ὁ ἀγαθός εἰς μεγαλοπρέπεια καί ὁ μεταβάλλω ὁ ἀκούω καί ἐπεισοδιόω ἀνόμοιος ἐπεισόδιον · ὁ γάρ ὅμοιος ταχύς πληρόω ἐκπίπτω ποιέω ὁ τραγῳδία .
aristoteles-et-corpus-aristotelicum.poetica 24.8
τὸ δὲ μέτρον τὸ ἡρωικὸν ἀπὸ τῆς πείρας ἥρμοκεν . εἰ γάρ τις ἐν ἄλλῳ τινὶ μέτρῳ διηγηματικὴν μίμησιν ποιοῖτο ἢ ἐν πολλοῖς , ἀπρεπὲς ἂν φαίνοιτο ·
Lemmas: ὁ δέ μέτρον ὁ ἡρωϊκός ἀπό ὁ πεῖρα ἁρμόζω . εἰ γάρ τις ἐν ἄλλος τις μέτρον διηγηματικός μίμησις ποιέω ἤ ἐν πολύς , ἀπρεπής ἄν φαίνω ·
aristoteles-et-corpus-aristotelicum.poetica 24.9
τὸ γὰρ ἡρωικὸν στασιμώτατον καὶ ὀγκωδέστατον τῶν μέτρων ἐστίν ( διὸ καὶ γλώττας καὶ μεταφορὰς δέχεται μάλιστα · περιττὴ γὰρ καὶ ἡ διηγηματικὴ μίμησις τῶν ἄλλων ) ,
Lemmas: ὁ γάρ ἡρωϊκός στάσιμος καί ὀγκώδης ὁ μέτρον εἰμί ( διό καί γλῶσσα καί μεταφορά δέχομαι μάλα · περισσός γάρ καί ὁ διηγηματικός μίμησις ὁ ἄλλος ) ,
aristoteles-et-corpus-aristotelicum.poetica 24.10
τὸ δὲ ἰαμβεῖον καὶ τετράμετρον κινητικὰ καὶ τὸ μὲν ὀρχηστικὸν τὸ δὲ πρακτικόν .
Lemmas: ὁ δέ ἰαμβεῖος καί τετράμετρος κινητικός καί ὁ μέν ὀρχηστικός ὁ δέ πρακτικός .
aristoteles-et-corpus-aristotelicum.poetica 24.11
ἔτι δὲ ἀτοπώτερον εἰ μιγνύοι τις αὐτά , ὥσπερ Χαιρήμων .
Lemmas: ἔτι δέ ἄτοπος εἰ μείγνυμι τις αὐτός , ὥσπερ Χαιρήμων .
aristoteles-et-corpus-aristotelicum.poetica 24.12
διὸ οὐδεὶς μακρὰν σύστασιν ἐν ἄλλῳ πεποίηκεν ἢ τῷ ἡρῴῳ , ἀλλ’ ὥσπερ εἴπομεν αὐτὴ ἡ φύσις διδάσκει τὸ ἁρμόττον αὐτῇ αἱρεῖσθαι .
Lemmas: διό οὐδείς μακρός σύστασις ἐν ἄλλος ποιέω ἤ ὁ ἡρῷον , ἀλλά ὥσπερ λέγω αὐτός ὁ φύσις διδάσκω ὁ ἁρμόζω αὐτός αἱρέω .
aristoteles-et-corpus-aristotelicum.poetica 24.13
Ὅμηρος δὲ ἄλλα τε πολλὰ ἄξιος ἐπαινεῖσθαι καὶ δὴ καὶ ὅτι μόνος τῶν ποιητῶν οὐκ ἀγνοεῖ ὃ δεῖ ποιεῖν αὐτόν .
Lemmas: Ὅμηρος δέ ἄλλος τε πολύς ἄξιος ἐπαινέω καί δή καί ὅτι μόνος ὁ ποιητής οὐ ἀγνοέω ὅς δέω ποιέω αὐτός .
aristoteles-et-corpus-aristotelicum.poetica 24.14
αὐτὸν γὰρ δεῖ τὸν ποιητὴν ἐλάχιστα λέγειν · οὐ γάρ ἐστι κατὰ ταῦτα μιμητής . οἱ μὲν οὖν ἄλλοι αὐτοὶ μὲν δι’ ὅλου ἀγωνίζονται , μιμοῦνται δὲ ὀλίγα καὶ ὀλιγάκις · ὁ δὲ ὀλίγα φροιμιασάμενος εὐθὺς εἰσάγει ἄνδρα ἢ γυναῖκα ἢ ἄλλο τι ἦθος , καὶ οὐδέν’ ἀήθη ἀλλ’ ἔχοντα ἦθος .
Lemmas: αὐτός γάρ δέω ὁ ποιητής ἐλαχύς λέγω · οὐ γάρ εἰμί κατά οὗτος μιμητής . ὁ μέν οὖν ἄλλος αὐτός μέν διά ὅλος ἀγωνίζομαι , μιμέομαι δέ ὀλίγος καί ὀλιγάκις · ὁ δέ ὀλίγος φροιμιάζομαι εὐθύς εἰσάγω ἀνήρ ἤ γυνή ἤ ἄλλος τις ἦθος , καί οὐδείς ἀήθης ἀλλά ἔχω ἦθος .
aristoteles-et-corpus-aristotelicum.poetica 24.15
δεῖ μὲν οὖν ἐν ταῖς τραγῳδίαις ποιεῖν τὸ θαυμαστόν , μᾶλλον δ’ ἐνδέχεται ἐν τῇ ἐποποιίᾳ τὸ ἄλογον , δι’ ὃ συμβαίνει μάλιστα τὸ θαυμαστόν , διὰ τὸ μὴ ὁρᾶν εἰς τὸν πράττοντα ·
Lemmas: δέω μέν οὖν ἐν ὁ τραγῳδία ποιέω ὁ θαυμαστός , μάλα δέ ἐνδέχομαι ἐν ὁ ἐποποιία ὁ ἄλογος , διό ὁ συμβαίνω μάλα ὁ θαυμαστός , διά ὁ μή ὁράω εἰς ὁ πράσσω ·
aristoteles-et-corpus-aristotelicum.poetica 24.16
ἐπεὶ τὰ περὶ τὴν Ἕκτορος δίωξιν ἐπὶ σκηνῆς ὄντα γελοῖα ἂν φανείη , οἱ μὲν ἑστῶτες καὶ οὐ διώκοντες , ὁ δὲ ἀνανεύων , ἐν δὲ τοῖς ἔπεσιν λανθάνει .
Lemmas: ἐπεί ὁ περί ὁ Ἕκτωρ δίωξις ἐπί σκηνή εἰμί γέλοιος ἄν φαίνω , ὁ μέν ἵστημι καί οὐ διώκω , ὁ δέ ἀνανεύω , ἐν δέ ὁ ἔπος λανθάνω .
aristoteles-et-corpus-aristotelicum.poetica 24.17
τὸ δὲ θαυμαστὸν ἡδύ · σημεῖον δέ , πάντες γὰρ προστιθέντες ἀπαγγέλλουσιν ὡς χαριζόμενοι .
Lemmas: ὁ δέ θαυμαστός ἡδύς · σημεῖον δέ , πᾶς γάρ προστίθημι ἀπαγγέλλω ὡς χαρίζω .
aristoteles-et-corpus-aristotelicum.poetica 24.18
δεδίδαχεν δὲ μάλιστα Ὅμηρος καὶ τοὺς ἄλλους ψευδῆ λέγειν ὡς δεῖ . ἔστι δὲ τοῦτο παραλογισμός . οἴονται γὰρ οἱ ἄνθρωποι , ὅταν τουδὶ ὄντος τοδὶ ᾖ ἢ γινομένου γίνηται , εἰ τὸ ὕστερον ἔστιν , καὶ τὸ πρότερον εἶναι ἢ γίνεσθαι · τοῦτο δέ ἐστι ψεῦδος . διὸ δεῖ , ἂν τὸ πρῶτον ψεῦδος , ἄλλο δὲ τούτου ὄντος ἀνάγκη εἶναι ἢ γενέσθαι ᾖ , προσθεῖναι · διὰ γὰρ τὸ τοῦτο εἰδέναι ἀληθὲς ὂν παραλογίζεται ἡμῶν ἡ ψυχὴ καὶ τὸ πρῶτον ὡς ὄν . παράδειγμα δὲ τούτου τὸ ἐκ τῶν Νίπτρων .
Lemmas: διδάσκω δέ μάλα Ὅμηρος καί ὁ ἄλλος ψευδής λέγω ὡς δέω . εἰμί δέ οὗτος παραλογισμός . οἴομαι γάρ ὁ ἄνθρωπος , ὅταν εδί εἰμί ὅδε εἰμί ἤ γίγνομαι γίγνομαι , εἰ ὁ ὕστερον εἰμί , καί ὁ πρότερος εἰμί ἤ γίγνομαι · οὗτος δέ εἰμί ψεῦδος . διό δέω , ἐάν ὁ πρῶτος ψεῦδος , ἄλλος δέ οὗτος εἰμί ἀνάγκη εἰμί ἤ γίγνομαι εἰμί , προστίθημι · διά γάρ ὁ οὗτος οἶδα ἀληθής εἰμί παραλογίζομαι ἐγώ ὁ ψυχή καί ὁ πρῶτος ὡς εἰμί . παράδειγμα δέ οὗτος ὁ ἐκ ὁ Νίπτρον .
aristoteles-et-corpus-aristotelicum.poetica 24.19
προαιρεῖσθαί τε δεῖ ἀδύνατα εἰκότα μᾶλλον ἢ δυνατὰ ἀπίθανα ·
Lemmas: προαιρέω τε δέω ἀδύνατος ἔοικα μάλα ἤ δυνατός ἀπίθανος ·
aristoteles-et-corpus-aristotelicum.poetica 24.20
τούς τε λόγους μὴ συνίστασθαι ἐκ μερῶν ἀλόγων , ἀλλὰ μάλιστα μὲν μηδὲν ἔχειν ἄλογον , εἰ δὲ μή , ἔξω τοῦ μυθεύματος , ὥσπερ Οἰδίπους τὸ μὴ εἰδέναι πῶς ὁ Λάιος ἀπέθανεν , ἀλλὰ μὴ ἐν τῷ δράματι , ὥσπερ ἐν Ἠλέκτρᾳ οἱ τὰ Πύθια ἀπαγγέλλοντες ἢ ἐν Μυσοῖς ὁ ἄφωνος ἐκ Τεγέας εἰς τὴν Μυσίαν ἥκων .
Lemmas: ὁ τε λόγος μή συνίστημι ἐκ μέρος ἄλογος , ἀλλά μάλα μέν μηδείς ἔχω ἄλογος , εἰ δέ μή , ἔξω ὁ μύθευμα , ὥσπερ Οἰδίπους ὁ μή οἶδα πῶς ὁ Λάϊος ἀποθνῄσκω , ἀλλά μή ἐν ὁ δρᾶμα , ὥσπερ ἐν Ἠλέκτρα ὁ ὁ Πύθια ἀπαγγέλλω ἤ ἐν Μυσός ὁ ἄφωνος ἐκ Τεγέα εἰς ὁ Μυσία ἥκω .
aristoteles-et-corpus-aristotelicum.poetica 24.21
ὥστε τὸ λέγειν ὅτι ἀνῄρητο ἂν ὁ μῦθος γελοῖον · ἐξ ἀρχῆς γὰρ οὐ δεῖ συνίστασθαι τοιούτους . † ἂν δὲ θῇ καὶ φαίνηται εὐλογωτέρως ἐνδέχεσθαι καὶ ἄτοπον †
Lemmas: ὥστε ὁ λέγω ὅτι ἀναιρέω ἄν ὁ μῦθος γέλοιος · ἐκ ἀρχή γάρ οὐ δέω συνίστημι τοιοῦτος . † ἐάν δέ τίθημι καί φαίνω εὔλογος ἐνδέχομαι καί ἄτοπος †
aristoteles-et-corpus-aristotelicum.poetica 24.22
ἐπεὶ καὶ τὰ ἐν Ὀδυσσείᾳ ἄλογα τὰ περὶ τὴν ἔκθεσιν ὡς οὐκ ἂν ἦν ἀνεκτὰ δῆλον ἂν γένοιτο , εἰ αὐτὰ φαῦλος ποιητὴς ποιήσειε · νῦν δὲ τοῖς ἄλλοις ἀγαθοῖς ὁ ποιητὴς ἀφανίζει ἡδύνων τὸ ἄτοπον .
Lemmas: ἐπεί καί ὁ ἐν Ὀδύσσεια ἄλογος ὁ περί ὁ ἔκθεσις ὡς οὐ ἄν εἰμί ἀνεκτός δῆλος ἄν γίγνομαι , εἰ αὐτός φαῦλος ποιητής ποιέω · νῦν δέ ὁ ἄλλος ἀγαθός ὁ ποιητής ἀφανίζω ἡδύνω ὁ ἄτοπος .
aristoteles-et-corpus-aristotelicum.poetica 24.23
τῇ δὲ λέξει δεῖ διαπονεῖν ἐν τοῖς ἀργοῖς μέρεσιν καὶ μήτε ἠθικοῖς μήτε διανοητικοῖς · ἀποκρύπτει γὰρ πάλιν ἡ λίαν λαμπρὰ λέξις τά τε ἤθη καὶ τὰς διανοίας .
Lemmas: ὁ δέ λέξις δέω διαπονέω ἐν ὁ ἀργός μέρος καί μήτε ἠθικός μήτε διανοητικός · ἀποκρύπτω γάρ πάλιν ὁ λίαν λαμπρός λέξις ὁ τε ἦθος καί ὁ διάνοια .
aristoteles-et-corpus-aristotelicum.poetica 25.1
περὶ δὲ προβλημάτων καὶ λύσεων , ἐκ πόσων τε καὶ ποίων εἰδῶν ἐστιν , ὧδ’ ἂν θεωροῦσιν γένοιτ’ ἂν φανερόν .
Lemmas: περί δέ πρόβλημα καί λύσις , ἐκ πόσος τε καί ποῖος εἶδος εἰμί , ὧδε ἄν θεωρέω γίγνομαι ἄν φανερός .
aristoteles-et-corpus-aristotelicum.poetica 25.2
ἐπεὶ γάρ ἐστι μιμητὴς ὁ ποιητὴς ὡσπερανεὶ ζωγράφος ἤ τις ἄλλος εἰκονοποιός , ἀνάγκη μιμεῖσθαι τριῶν ὄντων τὸν ἀριθμὸν ἕν τι ἀεί , ἢ γὰρ οἷα ἦν ἢ ἔστιν , ἢ οἷά φασιν καὶ δοκεῖ , ἢ οἷα εἶναι δεῖ .
Lemmas: ἐπεί γάρ εἰμί μιμητής ὁ ποιητής ὥσπερ ζωγράφος ἤ τις ἄλλος εἰκονοποιός , ἀνάγκη μιμέομαι τρεῖς εἰμί ὁ ἀριθμός εἷς τις ἀεί , ἤ γάρ οἷος εἰμί ἤ εἰμί , ἤ οἷος φημί καί δοκέω , ἤ οἷος εἰμί δέω .
aristoteles-et-corpus-aristotelicum.poetica 25.3
ταῦτα δ’ ἐξαγγέλλεται λέξει ἐν ᾗ καὶ γλῶτται καὶ μεταφοραὶ καὶ πολλὰ πάθη τῆς λέξεώς ἐστι ·
Lemmas: οὗτος δέ ἐξαγγέλλω λέξις ἐν ὅς καί γλῶττα καί μεταφορά καί πολύς πάθος ὁ λέξις εἰμί ·
aristoteles-et-corpus-aristotelicum.poetica 25.4
δίδομεν γὰρ ταῦτα τοῖς ποιηταῖς . πρὸς δὲ τούτοις οὐχ ἡ αὐτὴ ὀρθότης ἐστὶν τῆς πολιτικῆς καὶ τῆς ποιητικῆς οὐδὲ ἄλλης τέχνης καὶ ποιητικῆς .
Lemmas: δίδωμι γάρ οὗτος ὁ ποιητής . πρός δέ οὗτος οὐ ὁ αὐτός ὀρθότης εἰμί ὁ πολιτικός καί ὁ ποιητικός οὐδέ ἄλλος τέχνη καί ποιητικός .
aristoteles-et-corpus-aristotelicum.poetica 25.5
αὐτῆς δὲ τῆς ποιητικῆς διττὴ ἁμαρτία , ἡ μὲν γὰρ καθ’ αὑτήν , ἡ δὲ κατὰ συμβεβηκός .
Lemmas: αὐτός δέ ὁ ποιητικός δισσός ἁμαρτία , ὁ μέν γάρ κατά ἑαυτοῦ , ὁ δέ κατά συμβαίνω .
aristoteles-et-corpus-aristotelicum.poetica 25.6
εἰ μὲν γὰρ προείλετο μιμήσασθαι . . . ἀδυναμίαν , αὐτῆς ἡ ἁμαρτία · εἰ δὲ τὸ προελέσθαι μὴ ὀρθῶς , ἀλλὰ τὸν ἵππον ἅμ’ ἄμφω τὰ δεξιὰ προβεβληκότα , ἢ τὸ καθ’ ἑκάστην τέχνην ἁμάρτημα , οἷον τὸ κατ’ ἰατρικὴν ἢ ἄλλην τέχνην ὁποιανοῦν , οὐ καθ’ ἑαυτήν .
Lemmas: εἰ μέν γάρ προαιρέω μιμέομαι . . . ἀδυναμία , αὐτός ὁ ἁμαρτία · εἰ δέ ὁ προαιρέω μή ὀρθός , ἀλλά ὁ ἵππος ἅμα ἄμφω ὁ δεξιός προβάλλω , ἤ ὁ κατά ἕκαστος τέχνη ἁμάρτημα , οἷος ὁ κατά ἰατρικός ἤ ἄλλος τέχνη ὁποῖος , οὐ κατά ἑαυτοῦ .
aristoteles-et-corpus-aristotelicum.poetica 25.7
ὥστε δεῖ τὰ ἐπιτιμήματα ἐν τοῖς προβλήμασιν ἐκ τούτων ἐπισκοποῦντα λύειν . πρῶτον μὲν τὰ πρὸς αὐτὴν τὴν τέχνην · ἀδύνατα πεποίηται , ἡμάρτηται ·
Lemmas: ὥστε δέω ὁ ἐπιτίμημα ἐν ὁ πρόβλημα ἐκ οὗτος ἐπισκοπέω λύω . πρῶτος μέν ὁ πρός αὐτός ὁ τέχνη · ἀδύνατος ποιέω , ἁμαρτάνω ·
aristoteles-et-corpus-aristotelicum.poetica 25.8
ἀλλ’ ὀρθῶς ἔχει , εἰ τυγχάνει τοῦ τέλους τοῦ αὑτῆς ( τὸ γὰρ τέλος εἴρηται ) , εἰ οὕτως ἐκπληκτικώτερον ἢ αὐτὸ ἢ ἄλλο ποιεῖ μέρος . παράδειγμα ἡ τοῦ Ἕκτορος δίωξις .
Lemmas: ἀλλά ὀρθός ἔχω , εἰ τυγχάνω ὁ τέλος ὁ ἑαυτοῦ ( ὁ γάρ τέλος λέγω ) , εἰ οὕτως ἐκπληκτικός ἤ αὐτός ἤ ἄλλος ποιέω μέρος . παράδειγμα ὁ ὁ Ἕκτωρ δίωξις .
aristoteles-et-corpus-aristotelicum.poetica 25.9
εἰ μέντοι τὸ τέλος ἢ μᾶλλον ἢ μὴ ἧττον ἐνεδέχετο ὑπάρχειν καὶ κατὰ τὴν περὶ τούτων τέχνην , οὐκ ὀρθῶς · δεῖ γὰρ εἰ ἐνδέχεται ὅλως μηδαμῇ ἡμαρτῆσθαι .
Lemmas: εἰ μέντοι ὁ τέλος ἤ μάλα ἤ μή ἥσσων ἐνδέχομαι ὑπάρχω καί κατά ὁ περί οὗτος τέχνη , οὐ ὀρθός · δέω γάρ εἰ ἐνδέχομαι ὅλος μηδαμῇ ἁμαρτάνω .
aristoteles-et-corpus-aristotelicum.poetica 25.10
ἔτι ποτέρων ἐστὶ τὸ ἁμάρτημα , τῶν κατὰ τὴν τέχνην ἢ κατ’ ἄλλο συμβεβηκός ; ἔλαττον γὰρ εἰ μὴ ᾔδει ὅτι ἔλαφος θήλεια κέρατα οὐκ ἔχει ἢ εἰ ἀμιμήτως ἔγραψεν .
Lemmas: ἔτι πός εἰμί ὁ ἁμάρτημα , ὁ κατά ὁ τέχνη ἤ κατά ἄλλος συμβαίνω ; ἐλαχύς γάρ εἰ μή οἶδα ὅτι ἔλαφος θῆλυς κέρας οὐ ἔχω ἤ εἰ ἀμίμητος γράφω .
aristoteles-et-corpus-aristotelicum.poetica 25.11
πρὸς δὲ τούτοις ἐὰν ἐπιτιμᾶται ὅτι οὐκ ἀληθῆ , ἀλλ’ ἴσως ὡς δεῖ , οἷον καὶ Σοφοκλῆς ἔφη αὐτὸς μὲν οἵους δεῖ ποιεῖν , Εὐριπίδην δὲ οἷοι εἰσίν , ταύτῃ λυτέον .
Lemmas: πρός δέ οὗτος ἐάν ἐπιτιμάω ὅτι οὐ ἀληθής , ἀλλά ἴσως ὡς δέω , οἷος καί Σοφοκλῆς φημί αὐτός μέν οἷος δέω ποιέω , Εὐριπίδης δέ οἷος εἰμί , οὗτος λυτέον .
aristoteles-et-corpus-aristotelicum.poetica 25.12
εἰ δὲ μηδετέρως , ὅτι οὕτω φασίν , οἷον τὰ περὶ θεῶν ·
Lemmas: εἰ δέ μηδέτερος , ὅτι οὕτως φημί , οἷος ὁ περί θεός ·
aristoteles-et-corpus-aristotelicum.poetica 25.13
ἴσως γὰρ οὔτε βέλτιον οὕτω λέγειν οὔτ’ ἀληθῆ , ἀλλ’ εἰ ἔτυχεν ὥσπερ Ξενοφάνει · ἀλλ’ οὖν φασι .
Lemmas: ἴσως γάρ οὔτε ἀγαθός οὕτως λέγω οὔτε ἀληθής , ἀλλά εἰ τυγχάνω ὥσπερ Ξενοφάνης · ἀλλά οὖν φημί .
aristoteles-et-corpus-aristotelicum.poetica 25.14
τὰ δὲ ἴσως οὐ βέλτιον μέν , ἀλλ’ οὕτως εἶχεν , οἷον τὰ περὶ τῶν ὅπλων , ἔγχεα δέ σφιν ὄρθ’ ἐπὶ σαυρωτῆρος · οὕτω γὰρ τότ’ ἐνόμιζον , ὥσπερ καὶ νῦν Ἰλλυριοί .
Lemmas: ὁ δέ ἴσως οὐ ἀγαθός μέν , ἀλλά οὕτως ἔχω , οἷος ὁ περί ὁ ὅπλον , ἔγχος δέ σφεῖς ὄρνυμι ἐπί σαυρωτήρ · οὕτως γάρ τότε νομίζω , ὥσπερ καί νῦν Ἰλλυριοί .
aristoteles-et-corpus-aristotelicum.poetica 25.15
περὶ δὲ τοῦ καλῶς ἢ μὴ καλῶς εἰ εἴρηταί τινι ἢ πέπρακται , οὐ μόνον σκεπτέον εἰς αὐτὸ τὸ πεπραγμένον ἢ εἰρημένον βλέποντα εἰ σπουδαῖον ἢ φαῦλον , ἀλλὰ καὶ εἰς τὸν πράττοντα ἢ λέγοντα πρὸς ὃν ἢ ὅτε ἢ ὅτῳ ἢ οὗ ἕνεκεν , οἷον εἰ μείζονος ἀγαθοῦ , ἵνα γένηται , ἢ μείζονος κακοῦ , ἵνα ἀπογένηται .
Lemmas: περί δέ ὁ καλός ἤ μή καλός εἰ λέγω τις ἤ πράσσω , οὐ μόνος σκοπέω εἰς αὐτός ὁ πράσσω ἤ λέγω βλέπω εἰ σπουδαῖος ἤ φαῦλος , ἀλλά καί εἰς ὁ πράσσω ἤ λέγω πρός ὅς ἤ ὅτε ἤ ὅστις ἤ ὅς ἕνεκα , οἷος εἰ μέγας ἀγαθός , ἵνα γίγνομαι , ἤ μέγας κακός , ἵνα ἀπογίγνομαι .
aristoteles-et-corpus-aristotelicum.poetica 25.16
τὰ δὲ πρὸς τὴν λέξιν ὁρῶντα δεῖ διαλύειν , οἷον γλώττῃ τὸ οὐρῆας μὲν πρῶτον · ἴσως γὰρ οὐ τοὺς ἡμιόνους λέγει ἀλλὰ τοὺς φύλακας · καὶ τὸν Δόλωνα , ὅς ῥ’ ἦ τοι εἶδος μὲν ἔην κακός , οὐ τὸ σῶμα ἀσύμμετρον ἀλλὰ τὸ πρόσωπον αἰσχρόν , τὸ γὰρ εὐειδὲς οἱ Κρῆτες τὸ εὐπρόσωπον καλοῦσι · καὶ τὸ ζωρότερον δὲ κέραιε οὐ τὸ ἄκρατον ὡς οἰνόφλυξιν ἀλλὰ τὸ θᾶττον .
Lemmas: ὁ δέ πρός ὁ λέξις ὁράω δέω διαλύω , οἷος γλῶσσα ὁ ὀρεύς μέν πρῶτος · ἴσως γάρ οὐ ὁ ἡμίονος λέγω ἀλλά ὁ φύλαξ · καί ὁ Δόλων , ὅς ἄρα εἰμί τοι εἶδος μέν εἰμί κακός , οὐ ὁ σῶμα ἀσύμμετρος ἀλλά ὁ πρόσωπον αἰσχρός , ὁ γάρ εὐειδής ὁ Κρής ὁ εὐπρόσωπος καλέω · καί ὁ ζωρός δέ κεραίω οὐ ὁ ἄκρατος ὡς οἰνόφλυξ ἀλλά ὁ ταχύς .
aristoteles-et-corpus-aristotelicum.poetica 25.17
τὸ δὲ κατὰ μεταφορὰν εἴρηται , οἷον πάντες μέν ῥα θεοί τε καὶ ἀνέρες εὗδον παννύχιοι · ἅμα δέ φησιν ἦ τοι ὅτ’ ἐς πεδίον τὸ Τρωικὸν ἀθρήσειεν , αὐλῶν συρίγγων τε ὅμαδον · τὸ γὰρ πάντες ἀντὶ τοῦ πολλοί κατὰ μεταφορὰν εἴρηται , τὸ γὰρ πᾶν πολύ τι . καὶ τὸ οἴη δ’ ἄμμορος κατὰ μεταφοράν , τὸ γὰρ γνωριμώτατον μόνον .
Lemmas: ὁ δέ κατά μεταφορά λέγω , οἷος πᾶς μέν ἄρα θεός τε καί ἀνήρ εὕδω παννύχιος · ἅμα δέ φημί εἰμί τοι ὅτε εἰς πεδίον ὁ Τρωϊκός ἀθρέω , αὐλός σῦριγξ τε ὅμαδος · ὁ γάρ πᾶς ἀντί ὁ πολύς κατά μεταφορά λέγω , ὁ γάρ πᾶς πολύς τις . καί ὁ οἶος δέ ἄμμορος κατά μεταφορά , ὁ γάρ γνώριμος μόνος .
aristoteles-et-corpus-aristotelicum.poetica 25.18
κατὰ δὲ προσῳδίαν , ὥσπερ Ἱππίας ἔλυεν ὁ Θάσιος , τὸ δίδομεν δέ οἱ εὖχος ἀρέσθαι καὶ τὸ μὲν οὗ καταπύθεται ὄμβρῳ .
Lemmas: κατά δέ προσῳδία , ὥσπερ Ἱππίας λύω ὁ Θάσιος , ὁ δίδωμι δέ ἕ εὖχος ἀείρω καί ὁ μέν οὐ καταπύθω ὄμβρος .
aristoteles-et-corpus-aristotelicum.poetica 25.19
τὰ δὲ διαιρέσει , οἷον Ἐμπεδοκλῆς αἶψα δὲ θνήτ’ ἐφύοντο τὰ πρὶν μάθον ἀθάνατ’ εἶναι ζωρά τε πρὶν κέκρητο .
Lemmas: ὁ δέ διαίρεσις , οἷος Ἐμπεδοκλῆς Αἶψα δέ θνητός φύω ὁ πρίν μανθάνω ἀθάνατος ἔρχομαι ζωρός τε πρίν Κρητός .
aristoteles-et-corpus-aristotelicum.poetica 25.20
τὰ δὲ ἀμφιβολίᾳ , παρῴχηκεν δὲ πλέω νύξ · τὸ γὰρ πλείω ἀμφίβολόν ἐστιν .
Lemmas: ὁ δέ ἀμφιβολία , πάρ-ᾡχήκω δέ πλείων νύξ · ὁ γάρ πλείων ἀμφίβολος εἰμί .
aristoteles-et-corpus-aristotelicum.poetica 25.21
τὰ δὲ κατὰ τὸ ἔθος τῆς λέξεως . τὸν κεκραμένον οἶνόν φασιν εἶναι , ὅθεν πεποίηται κνημὶς νεοτεύκτου κασσιτέροιο · καὶ χαλκέας τοὺς τὸν σίδηρον ἐργαζομένους , ὅθεν εἴρηται ὁ Γανυμήδης Διὶ οἰνοχοεύειν , οὐ πινόντων οἶνον . εἴη δ’ ἂν τοῦτό γε καὶ κατὰ μεταφοράν .
Lemmas: ὁ δέ κατά ὁ ἔθος ὁ λέξις . ὁ κεράννυμι οἶνος φημί εἰμί , ὅθεν ποιέω κνημίς νεότευκτος κασσίτερος · καί χαλκεύς ὁ ὁ σίδηρος ἐργάζομαι , ὅθεν λέγω ὁ Γανυμήδης Ζεύς οἰνοχοεύω , οὐ πίνω οἶνος . εἰμί δέ ἄν οὗτος γε καί κατά μεταφορά .
aristoteles-et-corpus-aristotelicum.poetica 25.22
δεῖ δὲ καὶ ὅταν ὄνομά τι ὑπεναντίωμά τι δοκῇ σημαίνειν , ἐπισκοπεῖν ποσαχῶς ἂν σημήνειε τοῦτο ἐν τῷ εἰρημένῳ , οἷον τῷ τῇ ῥ’ ἔσχετο χάλκεον ἔγχος τὸ ταύτῃ κωλυθῆναι ποσαχῶς ἐνδέχεται ,
Lemmas: δέω δέ καί ὅταν ὄνομα τις ὑπεναντίωμα τις δοκέω σημαίνω , ἐπισκοπέω ποσαχῶς ἄν σημαίνω οὗτος ἐν ὁ λέγω , οἷος ὁ τῇ ἄρα ἔχω χάλκεος ἔγχος ὁ ταύτῃ κωλύω ποσαχῶς ἐνδέχομαι ,
aristoteles-et-corpus-aristotelicum.poetica 25.23
ὡδὶ ἢ ὡδί , ὡς μάλιστ’ ἄν τις ὑπολάβοι · κατὰ τὴν καταντικρὺ
Lemmas: ὡδί ἤ ὡδί , ὡς μάλα ἄν τις ὑπολαμβάνω · κατά ὁ καταντικρύ
aristoteles-et-corpus-aristotelicum.poetica 25.24
ἢ ὡς Γλαύκων λέγει , ὅτι ἔνιοι ἀλόγως προϋπολαμβάνουσί τι καὶ αὐτοὶ καταψηφισάμενοι συλλογίζονται , καὶ ὡς εἰρηκότος ὅ τι δοκεῖ ἐπιτιμῶσιν , ἂν ὑπεναντίον ᾖ τῇ αὑτῶν οἰήσει .
Lemmas: ἤ ὡς Γλαύκων λέγω , ὅτι ἔνιοι ἄλογος προϋπολαμβάνω τίς καί αὐτός καταψηφίζομαι συλλογίζομαι , καί ὡς λέγω ὁ τίς δοκέω ἐπιτιμάω , ἐάν ὑπεναντίος εἰμί ὁ αὐτός οἴησις .
aristoteles-et-corpus-aristotelicum.poetica 25.25
τοῦτο δὲ πέπονθε τὰ περὶ Ἰκάριον . οἴονται γὰρ αὐτὸν Λάκωνα εἶναι · ἄτοπον οὖν τὸ μὴ ἐντυχεῖν τὸν Τηλέμαχον αὐτῷ εἰς Λακεδαίμονα ἐλθόντα . τὸ δ’ ἴσως ἔχει ὥσπερ οἱ Κεφαλλῆνές φασι · παρ’ αὑτῶν γὰρ γῆμαι λέγουσι τὸν Ὀδυσσέα καὶ εἶναι Ἰκάδιον ἀλλ’ οὐκ Ἰκάριον · δι’ ἁμάρτημα δὲ τὸ πρόβλημα † εἰκός ἐστιν † .
Lemmas: οὗτος δέ πάσχω ὁ περί Ἰκάριος . οἴομαι γάρ αὐτός Λάκων εἰμί · ἄτοπος οὖν ὁ μή ἐντυγχάνω ὁ Τηλέμαχος αὐτός εἰς Λακεδαίμων ἔρχομαι . ὁ δέ ἴσως ἔχω ὥσπερ ὁ Κεφαλλήν φημί · παρά ἑαυτοῦ γάρ γαμέω λέγω ὁ Ὀδυσσεύς καί εἰμί Ἰκάδιος ἀλλά οὐ Ἰκάριος · διά ἁμάρτημα δέ ὁ πρόβλημα † ἔοικα εἰμί † .
aristoteles-et-corpus-aristotelicum.poetica 25.26
ὅλως δὲ τὸ ἀδύνατον μὲν πρὸς τὴν ποίησιν ἢ πρὸς τὸ βέλτιον ἢ πρὸς τὴν δόξαν δεῖ ἀνάγειν .
Lemmas: ὅλος δέ ὁ ἀδύνατος μέν πρός ὁ ποίησις ἤ πρός ὁ ἀγαθός ἤ πρός ὁ δόξα δέω ἀνάγω .
aristoteles-et-corpus-aristotelicum.poetica 25.27
πρός τε γὰρ τὴν ποίησιν αἱρετώτερον πιθανὸν ἀδύνατον ἢ ἀπίθανον καὶ δυνατόν ·
Lemmas: πρός τε γάρ ὁ ποίησις αἱρετός πιθανός ἀδύνατος ἤ ἀπίθανος καί δυνατός ·
aristoteles-et-corpus-aristotelicum.poetica 25.28
. . . τοιούτους εἶναι οἷον Ζεῦξις ἔγραφεν , ἀλλὰ βέλτιον · τὸ γὰρ παράδειγμα δεῖ ὑπερέχειν .
Lemmas: . . . τοιοῦτος ἔρχομαι οἷος Ζεῦξις γράφω , ἀλλά ἀγαθός · ὁ γάρ παράδειγμα δέω ὑπερέχω .
aristoteles-et-corpus-aristotelicum.poetica 25.29
πρὸς ἅ φασιν τἄλογα·οὕτω τε καὶ ὅτι ποτὲ οὐκ ἄλογόν ἐστιν · εἰκὸς γὰρ καὶ παρὰ τὸ εἰκὸς γίνεσθαι .
Lemmas: πρός ὅς φημί ἄλογος τε καί ὅτι ποτέ οὐ ἄλογος εἰμί · ἔοικα γάρ καί παρά ὁ ἔοικα γίγνομαι .
aristoteles-et-corpus-aristotelicum.poetica 25.30
τὰ δ’ ὑπεναντίως εἰρημένα οὕτω σκοπεῖν ὥσπερ οἱ ἐν τοῖς λόγοις ἔλεγχοι εἰ τὸ αὐτὸ καὶ πρὸς τὸ αὐτὸ καὶ ὡσαύτως , ὥστε καὶ † αὐτὸν † ἢ πρὸς ἃ αὐτὸς λέγει ἢ ὃ ἂν φρόνιμος ὑποθῆται .
Lemmas: ὁ δέ ὑπεναντίος λέγω οὕτως σκοπέω ὥσπερ ὁ ἐν ὁ λόγος ἔλεγχος εἰ ὁ αὐτός καί πρός ὁ αὐτός καί ὡσαύτως , ὥστε καί † αὐτός † ἤ πρός ὅς αὐτός λέγω ἤ ὅς ἄν φρόνιμος ὑποτίθημι .
aristoteles-et-corpus-aristotelicum.poetica 25.31
ὀρθὴ δ’ ἐπιτίμησις καὶ ἀλογίᾳ καὶ μοχθηρίᾳ , ὅταν μὴ ἀνάγκης οὔσης μηθὲν χρήσηται τῷ ἀλόγῳ , ὥσπερ Εὐριπίδης τῷ Αἰγεῖ , ἢ τῇ πονηρίᾳ , ὥσπερ ἐν Ὀρέστῃ τῇ τοῦ Μενελάου .
Lemmas: ὀρθός δέ ἐπιτίμησις καί ἀλογία καί μοχθηρία , ὅταν μή ἀνάγκη εἰμί μηδείς χράω ὁ ἄλογος , ὥσπερ Εὐριπίδης ὁ Αἰγεύς , ἤ ὁ πονηρία , ὥσπερ ἐν Ὀρέστης ὁ ὁ Μενέλαος .
aristoteles-et-corpus-aristotelicum.poetica 25.32
τὰ μὲν οὖν ἐπιτιμήματα ἐκ πέντε εἰδῶν φέρουσιν · ἢ γὰρ ὡς ἀδύνατα ἢ ὡς ἄλογα ἢ ὡς βλαβερὰ ἢ ὡς ὑπεναντία ἢ ὡς παρὰ τὴν ὀρθότητα τὴν κατὰ τέχνην . αἱ δὲ λύσεις ἐκ τῶν εἰρημένων ἀριθμῶν σκεπτέαι . εἰσὶν δὲ δώδεκα .
Lemmas: ὁ μέν οὖν ἐπιτίμημα ἐκ πέντε εἶδος φέρω · ἤ γάρ ὡς ἀδύνατος ἤ ὡς ἄλογος ἤ ὡς βλαβερός ἤ ὡς ὑπεναντίος ἤ ὡς παρά ὁ ὀρθότης ὁ κατά τέχνη . ὁ δέ λύσις ἐκ ὁ λέγω ἀριθμός σκεπτε͂ος . εἰμί δέ δώδεκα .
aristoteles-et-corpus-aristotelicum.poetica 26.1
πότερον δὲ βελτίων ἡ ἐποποιικὴ μίμησις ἢ ἡ τραγική , διαπορήσειεν ἄν τις .
Lemmas: πότερος δέ ἀγαθός ὁ ἐποποιικός μίμησις ἤ ὁ τραγικός , διαπορέω ἄν τις .
aristoteles-et-corpus-aristotelicum.poetica 26.2
εἰ γὰρ ἡ ἧττον φορτικὴ βελτίων , τοιαύτη δ’ ἡ πρὸς βελτίους θεατάς ἐστιν ἀεί , λίαν δῆλον ὅτι ἡ ἅπαντα μιμουμένη φορτική ·
Lemmas: εἰ γάρ ὁ ἀίσσω φορτικός ἀγαθός , τοιοῦτος δέ ὁ πρός ἀγαθός θεατής εἰμί ἀεί , λίαν δῆλος ὅτι ὁ ἅπας μιμέομαι φορτικός ·
aristoteles-et-corpus-aristotelicum.poetica 26.3
ὡς γὰρ οὐκ αἰσθανομένων ἂν μὴ αὐτὸς προσθῇ , πολλὴν κίνησιν κινοῦνται , οἷον οἱ φαῦλοι αὐληταὶ κυλιόμενοι ἂν δίσκον δέῃ μιμεῖσθαι , καὶ ἕλκοντες τὸν κορυφαῖον ἂν Σκύλλαν αὐλῶσιν .
Lemmas: ὡς γάρ οὐ αἰσθάνομαι ἐάν μή αὐτός προστίθημι , πολύς κίνησις κινέω , οἷος ὁ φαῦλος αὐλητής κυλίω ἐάν δίσκος δέω μιμέομαι , καί ἕλκω ὁ κορυφαῖος ἐάν Σκύλλα αὐλέω .
aristoteles-et-corpus-aristotelicum.poetica 26.4
ἡ μὲν οὖν τραγῳδία τοιαύτη ἐστίν , ὡς καὶ οἱ πρότερον τοὺς ὑστέρους αὐτῶν ᾤοντο ὑποκριτάς · ὡς λίαν γὰρ ὑπερβάλλοντα πίθηκον ὁ Μυννίσκος τὸν Καλλιππίδην ἐκάλει , τοιαύτη δὲ δόξα καὶ περὶ Πινδάρου ἦν · ὡς δ’ οὗτοι ἔχουσι πρὸς αὐτούς , ἡ ὅλη τέχνη πρὸς τὴν ἐποποιίαν ἔχει .
Lemmas: ὁ μέν οὖν τραγῳδία τοιοῦτος εἰμί , ὡς καί ὁ πρότερος ὁ ὕστερος αὐτός οἴομαι ὑποκριτής · ὡς λίαν γάρ ὑπερβάλλω πίθηκος ὁ Μυννίσκος ὁ Καλλιππίδης καλέω , τοιοῦτος δέ δόξα καί περί Πίνδαρος εἰμί · ὡς δέ οὗτος ἔχω πρός αὐτός , ὁ ὅλος τέχνη πρός ὁ ἐποποιία ἔχω .
aristoteles-et-corpus-aristotelicum.poetica 26.5
τὴν μὲν οὖν πρὸς θεατὰς ἐπιεικεῖς φασιν εἶναι οἳ οὐδὲν δέονται τῶν σχημάτων , τὴν δὲ τραγικὴν πρὸς φαύλους · εἰ οὖν φορτική , χείρων δῆλον ὅτι ἂν εἴη .
Lemmas: ὁ μέν οὖν πρός θεατής ἐπιεικής φημί εἰμί ὅς οὐδείς δέω ὁ σχῆμα , ὁ δέ τραγικός πρός φαῦλος · εἰ οὖν φορτικός , χείρων δῆλος ὅστις ἄν εἰμί .
aristoteles-et-corpus-aristotelicum.poetica 26.6
πρῶτον μὲν οὐ τῆς ποιητικῆς ἡ κατηγορία ἀλλὰ τῆς ὑποκριτικῆς , ἐπεὶ ἔστι περιεργάζεσθαι τοῖς σημείοις καὶ ῥαψῳδοῦντα , ὅπερ Σωσίστρατος , καὶ διᾴδοντα , ὅπερ ἐποίει Μνασίθεος ὁ Ὀπούντιος .
Lemmas: πρῶτος μέν οὐ ὁ ποιητικός ὁ κατηγορία ἀλλά ὁ ὑποκριτικός , ἐπεί εἰμί περιεργάζομαι ὁ σημεῖον καί ῥαψῳδέω , ὅς Σωσίστρατος , καί διαείδω , ὅς ποιέω Μνασίθεος ὁ Ὀπούντιος .
aristoteles-et-corpus-aristotelicum.poetica 26.7
εἶτα οὐδὲ κίνησις ἅπασα ἀποδοκιμαστέα , εἴπερ μηδ’ ὄρχησις , ἀλλ’ ἡ φαύλων , ὅπερ καὶ Καλλιππίδῃ ἐπετιμᾶτο καὶ νῦν ἄλλοις ὡς οὐκ ἐλευθέρας γυναῖκας μιμουμένων .
Lemmas: εἶτα οὐδέ κίνησις ἅπας ἀποδοκιμαστέος , εἴπερ μηδέ ὄρχησις , ἀλλά ὁ φαῦλος , ὅς καί Καλλιππίδης ἐπιτιμάω καί νῦν ἄλλος ὡς οὐ ἐλεύθερος γυνή μιμέομαι .
aristoteles-et-corpus-aristotelicum.poetica 26.8
ἔτι ἡ τραγῳδία καὶ ἄνευ κινήσεως ποιεῖ τὸ αὑτῆς , ὥσπερ ἡ ἐποποιία · διὰ γὰρ τοῦ ἀναγινώσκειν φανερὰ ὁποία τίς ἐστιν · εἰ οὖν ἐστι τά γ’ ἄλλα κρείττων , τοῦτό γε οὐκ ἀναγκαῖον αὐτῇ ὑπάρχειν .
Lemmas: ἔτι ὁ τραγῳδία καί ἄνευ κίνησις ποιέω ὁ ἑαυτοῦ , ὥσπερ ὁ ἐποποιία · διά γάρ ὁ ἀναγιγνώσκω φανερός ὁποῖος τις εἰμί · εἰ οὖν εἰμί ὁ γε ἄλλος κρατύς , οὗτος γε οὐ ἀναγκαῖος αὐτός ὑπάρχω .
aristoteles-et-corpus-aristotelicum.poetica 26.9
ἔπειτα διότι πάντ’ ἔχει ὅσαπερ ἡ ἐποποιία
Lemmas: ἔπειτα διότι πᾶς ἔχω ὅσος ὁ ἐποποιία
aristoteles-et-corpus-aristotelicum.poetica 26.10
( καὶ γὰρ τῷ μέτρῳ ἔξεστι χρῆσθαι ) , καὶ ἔτι οὐ μικρὸν μέρος τὴν μουσικήν , δι’ ἧς αἱ ἡδοναὶ συνίστανται ἐναργέστατα ·
Lemmas: ( καί γάρ ὁ μέτρον ἔξεστι χράω ) , καί ἔτι οὐ μικρός μέρος ὁ μουσική , διά ὅς ὁ ἡδονή συνίστημι ἐναργής ·
aristoteles-et-corpus-aristotelicum.poetica 26.11
εἶτα καὶ τὸ ἐναργὲς ἔχει καὶ ἐν τῇ ἀναγνώσει καὶ ἐπὶ τῶν ἔργων ·
Lemmas: εἶτα καί ὁ ἐναργής ἔχω καί ἐν ὁ ἀνάγνωσις καί ἐπί ὁ ἔργον ·
aristoteles-et-corpus-aristotelicum.poetica 26.12
ἔτι τῷ ἐν ἐλάττονι μήκει τὸ τέλος τῆς μιμήσεως εἶναι ( τὸ γὰρ ἀθροώτερον ἥδιον ἢ πολλῷ κεκραμένον τῷ χρόνῳ , λέγω δ’ οἷον εἴ τις τὸν Οἰδίπουν θείη τὸν Σοφοκλέους ἐν ἔπεσιν ὅσοις ἡ Ἰλιάς ) ·
Lemmas: ἔτι ὁ ἐν ἐλαχύς μῆκος ὁ τέλος ὁ μίμησις εἰμί ( ὁ γάρ ἀθρόος ἡδύς ἤ πολύς κεράννυμι ὁ χρόνος , λέγω δέ οἷος εἰ τις ὁ Οἰδίπους τίθημι ὁ Σοφοκλῆς ἐν ἔπος ὅσος ὁ Ἰλιάς ) ·
aristoteles-et-corpus-aristotelicum.poetica 26.13
ἔτι ἧττον μία ἡ μίμησις ἡ τῶν ἐποποιῶν ( σημεῖον δέ , ἐκ γὰρ ὁποιασοῦν μιμήσεως πλείους τραγῳδίαι γίνονται ) , ὥστε ἐὰν μὲν ἕνα μῦθον ποιῶσιν , ἢ βραχέως δεικνύμενον μύουρον φαίνεσθαι , ἢ ἀκολουθοῦντα τῷ τοῦ μέτρου μήκει ὑδαρῆ · λέγω δὲ οἷον ἐὰν ἐκ πλειόνων πράξεων ᾖ συγκειμένη ,
Lemmas: ἔτι ἥσσων εἷς ὁ μίμησις ὁ ὁ ἐποποιός ( σημεῖον δέ , ἐκ γάρ ὁποῖος μίμησις πολύς τραγῳδία γίγνομαι ) , ὥστε ἐάν μέν εἷς μῦθος ποιέω , ἤ βραχύς δείκνυμι μύουρος φαίνω , ἤ ἀκολουθέω ὁ ὁ μέτρον μῆκος ὑδαρής · λέγω δέ οἷος ἐάν ἐκ πολύς πρᾶξις εἰμί σύγκειμαι ,
aristoteles-et-corpus-aristotelicum.poetica 26.14
ὥσπερ ἡ Ἰλιὰς ἔχει πολλὰ τοιαῦτα μέρη καὶ ἡ Ὀδύσσεια ἃ καὶ καθ’ ἑαυτὰ ἔχει μέγεθος · καίτοι ταῦτα τὰ ποιήματα συνέστηκεν ὡς ἐνδέχεται ἄριστα καὶ ὅτι μάλιστα μιᾶς πράξεως μίμησις .
Lemmas: ὥσπερ ὁ Ἰλιάς ἔχω πολύς τοιοῦτος μέρος καί ὁ Ὀδύσσεια ὅς καί κατά ἑαυτοῦ ἔχω μέγεθος · καίτοι οὗτος ὁ ποίημα συνίστημι ὡς ἐνδέχομαι ἀγαθός καί ὅτι μάλα εἷς πρᾶξις μίμησις .
aristoteles-et-corpus-aristotelicum.poetica 26.15
εἰ οὖν τούτοις τε διαφέρει πᾶσιν καὶ ἔτι τῷ τῆς τέχνης ἔργῳ ( δεῖ γὰρ οὐ τὴν τυχοῦσαν ἡδονὴν ποιεῖν αὐτὰς ἀλλὰ τὴν εἰρημένην ) , φανερὸν ὅτι κρείττων ἂν εἴη μᾶλλον τοῦ τέλους τυγχάνουσα τῆς ἐποποιίας .
Lemmas: εἰ οὖν οὗτος τε διαφέρω πᾶς καί ἔτι ὁ ὁ τέχνη ἔργον ( δέω γάρ οὐ ὁ τυγχάνω ἡδονή ποιέω αὐτός ἀλλά ὁ λέγω ) , φανερός ὅτι κρατύς ἄν εἰμί μάλα ὁ τέλος τυγχάνω ὁ ἐποποιία .
aristoteles-et-corpus-aristotelicum.poetica 26.16
περὶ μὲν οὖν τραγῳδίας καὶ ἐποποιίας , καὶ αὐτῶν καὶ τῶν εἰδῶν καὶ τῶν μερῶν , καὶ πόσα καὶ τί διαφέρει , καὶ τοῦ εὖ ἢ μὴ τίνες αἰτίαι , καὶ περὶ ἐπιτιμήσεων καὶ λύσεων , εἰρήσθω τοσαῦτα . . . .
Lemmas: περί μέν οὖν τραγῳδία καί ἐποποιία , καί αὐτός καί ὁ εἶδος καί ὁ μέρος , καί πόσος καί τίς διαφέρω , καί ὁ εὖ ἤ μή τίς αἰτία , καί περί ἐπιτίμησις καί λύσις , λέγω τοσοῦτος . . . .